Document ID: 31996D0595

Odločba Komisije
z dne 30. septembra 1996
o spremembah Odločbe Komisije 93/402/EGS o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz južnoameriških držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi pri uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 14, 15 in 16,
ker so pogoji glede zdravstvenega varstva živali in izdajanje veterinarskih spričeval za uvoz svežega mesa iz Kolumbije, Paragvaja, Urugvaja, Brazilije, Čila in Argentine določeni v Odločbi Komisije 93/402/EGS [2], kakor je bila nazadnje spremenjena z Odločbo 95/443/EGS [3];
ker so bili za drobovino, ki je namenjena za prehrano ljudi in proizvodnjo hrane za male živali, določeni strožji zdravstveni pogoji; ker se na podlagi izkušenj zdi primerno poostriti nadzor teh proizvodov z navajanjem imena in naslova predelovalnega obrata, kjer bodo toplotno obdelani, v zdravstvenem spričevalu;
ker so brazilske oblasti zaprosile Komisijo, da vključi del zvezne države Mato Grosso med ozemlja Brazilije, od koder države članice dovolijo uvoz svežega mesa brez kosti;
ker je Komisija z inšpekcijskim pregledom na kraju samem, ki ga je izvedla junija 1996, potrdila, da so zdravstveno stanje živali, veterinarske službe in nadzorni program za slinavko in parkljevko v tem delu Mata Grossa zadovoljivi; ker se zdi primerno vključiti ta del Mata Grossa med območja Brazilije, od koder države članice dovolijo uvoz sveže govedine brez kosti;
ker so veterinarske oblasti v Braziliji in Matu Grossu dale potrebna jamstva;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga I k Odločbi 93/402/EGS se nadomesti s Prilogo I k tej odločbi. Del 1 Priloge III k Odločbi 493/402/EGS se nadomesti s Prilogo II k tej odločbi.
Člen 2
(a) Države članice dovolijo, da se 60 dni po datumu, ko so države članice uradno obveščene o tej odločbi, uvaža sveže meso iz Brazilije, proizvedeno in certificirano pred začetkom veljavnosti te odločbe v skladu s pogoji iz Odločbe 93/402/EGS.
(b) Države članice dovolijo, da se 60 dni po datumu, ko so države članice uradno obveščene o tej odločbi, uvažajo iz Kolumbije, Paragvaja, Urugvaja, Brazilije, Čila in Argentine drobovino, ki je namenjena za izdelavo toplotno obdelanih mesnih izdelkov in ki je bila proizvedena in certificirana pred začetkom veljavnosti te odločbe v skladu s pogoji iz Odločbe 93/402/EGS.
Člen 3
Ta odločba se uporablja od desetega dne po uradnem obvestilu držav članic o njej.
Člen 4
Ta odločba je naslovljena na države članice.
V Bruslju, 30. septembra 1996

Labels: 0
3
17
18